Document ID: 32005R1754

KOMISIJAS REGULA (EK) Nr. 1754/2005
(2005. gada 26. oktobris),
ar ko izdara atkāpi no Regulas (EK) Nr. 796/2004 attiecībā uz 21. panta piemērošanu Francijas aizjūras departamentos 2005. gadā
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93, (EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK) Nr. 1673/2000, (EEK) Nr. 2358/71 un (EK) Nr. 2529/2001 (1), un jo īpaši tās 145. panta c) punktu,
tā kā:
(1)
Eiropas Komisijas 2004. gada 21. aprīļa Regulas (EK) Nr. 796/2004 21. pants, ar ko paredz sīki izstrādātus noteikumus, lai ieviestu savstarpēju atbilstību, modulāciju un integrēto administrēšanas un kontroles sistēmu, kura paredzēta Padomes Regulā (EK) Nr. 1782/2003, ar kuru izveido kopīgus tiešā atbalsta shēmu noteikumus saskaņā ar kopējo lauksaimniecības politiku un izveido dažas atbalsta shēmas lauksaimniekiem (2), nosaka piemērojamos samazinājumus gadījumā, ja atbalsta pieteikums iesniegts novēloti.
(2)
Francijas iestādes ir informējušas Komisiju, ka četros Francijas aizjūras departamentos nebija laikus pieejama informācija par platībām, kas atbilstoši Regulas (EK) Nr. 796/2004 11. panta prasībām lauksaimniekiem vajadzīga, lai sagatavotu atsevišķo pieprasījumu 2005. gadam. Tādējādi lauksaimnieki nevarēja iesniegt atsevišķo pieprasījumu līdz 2005. gada 15. maijam, kā paredzēts.
(3)
Tādēļ lietderīgi ir nepiemērot samazinājumus, kas noteikti Regulas (EK) Nr. 796/2004 21. pantā, Francijas aizjūras departamentu lauksaimniekiem, kuri iesniedza savu pieteikumu ne vēlāk kā vienu mēnesi pēc tam, kad informācija viņiem kļuva pieejama.
(4)
Šajā regulā noteiktie pasākumi ir saskaņā ar Tiešo maksājumu pārvaldības komitejas atzinumu,
IR PIEŅĒMUSI ŠO REGULU.
1. pants
Samazinājums par 1 % par darba dienu, kas noteikts Regulas (EK) Nr. 796/2004 21. panta 1. un 2. punktā, neattiecas uz atsevišķiem pieteikumiem vai grozījumiem, kas iesniegti:
-
Franču Gviānas kompetentajām iestādēm līdz 2005. gada 6. jūnijam,
-
Martinikas kompetentajām iestādēm līdz 2005. gada 19. jūnijam,
-
Reinjonas kompetentajām iestādēm līdz 2005. gada 24. jūnijam,
-
Gvadelupas kompetentajām iestādēm līdz 2005. gada 27. jūnijam.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 26. oktobrī

Labels: 19
5
6
18
15